Turul Italiei și-a pierdut una dintre vedete! Sprinterul olandez s-a retras din după o căzătură
Sprinterul olandez Fabio Jakobsen, implicat într-o căzătură violentă, nu a luat startul în etapa a 12-a a Turului ciclist al Italiei.
Etapa a fost câștigată de Julian Alpahilippe
Incidentul a avut loc miercuri, în timpul celei de-a 11-a runde. „Este păcat că trebuie să părăsesc cursa, pentru că începusem să mă simt mai bine”, a regretat ciclistul echipei DSM, în vârstă de 27 de ani.
Jakobsen, care a căzut într-un final plin de evenimente al etapei, a suferit zgârieturi, iar „durerea a crescut în timpul nopţii”, potrivit echipei sale, care a preferat să-l trimită acasă pentru a se recupera.
Revenit miraculos după un accident teribil produs în Turul Poloniei din 2020, Jakobsen a cunoscut o renaştere odată cu victoria sa de etapă din Turul Franţei 2022, sub culorile echipei Quick Step.
În ultimele luni, olandezul a suferit din nou multe căzături şi a mai ridicat braţele o singură dată în acest sezon, în modestul Tur al Turciei, cu echipa DSM, căreia i s-a alăturat în iarnă.
Etapa a 12-a din Turul Italiei a fost câștigată de francezul Julian Alpahilippe, care a obținut prima victorie după aproape un an. Criticat mult în ultima vreme, inclusiv de șeful echipei sale, el a strălucit în etapa a 12-a din Giro, trecând de unul singur linia de sosire de la Fano, după ce a fost în evadare și a pierdut pe drum toți adversarii. Podiumul a fost completat de Jonathan Narvas și Quinten Hermans.